open-index/open-wikipedia-markdown huggingface dataset:
Hurrikaani Anita

**Hurrikaani Anita** oli vuoden 1977 muuten vaisun hurrikaanikauden voimakkain hurrikaani. Se kehittyi myöhään ollakseen kauden ensimmäinen hurrikaani, ja saavutti Saffir-Simpsonin asteikolla ylimmän tason viisi. Se surmasi kymmenen ihmistä ja aiheutti viidenkymmenen miljoonan  senaikaisen Yhdysvaltain dollarin aineelliset tuhot.

Anita sai alkunsa matalapaineesta, joka kehittyi Afrikan rannikolla 16. elokuuta ja liikkui Atlantin poikki länteen. Karibianmerellä sen liike kääntyi luoteeseen. Se voimistui trooppiseksi myrskyksi elokuun 30. päivän aamuna, ja jo saman vuorokauden kuluessa se saavutti hurrikaanin voiman. Se liikkui Meksikonlahden poikki ja oli rantautuessaan  Meksikoon luokassa 4. Anita kulki Jukatanin niemimaan poikki ja jatkoi elämäänsä Tyynenmeren puolella ennen kuin se laantui Kalifornianlahdelle.

Anitan liikerata ennustettiin hyvin, ja Meksikossa evakuoitiin 35&nbsp;000 ihmistä sen tieltä. Yhdysvalloissa Teksasin ja Louisianan osavaltioissa evakuoitiin 65&nbsp;000 henkeä, joiden joukossa seitsemän tuhatta jotka haettiin pois Meksikonlahden öljylautoilta. Meksikolaisten sanomalehtien mukaan kymmenen ihmistä sai surmansa tulvissa ja mutavyöryissä.
## Lähteet
Rebecca Rand Kirshner

**Rebecca Rand Kirshner** on yhdysvaltalainen tv-käsikirjoittaja ja tuottaja, joka tunnetaan parhaiten työstään Joss Whedonin luomassa tv-sarjassa *[[Buffy, vampyyrintappaja]]*. Hän on professori Robert Kirshnerin tytär ja urheilija William Randin lapsenlapsenlapsi.

## Ura
### ''Buffy''

Ensimmäinen Kirshnerin käsikirjoittama *Buffy*-jakso oli sarjan viidennen tuotantokauden neljäs jakso *Sekopää*. Hän oli mukana sarjassa aina sen viimeiselle tuotantokaudella asti ja kirjoitti *Buffyn* kolmanneksi viimeisen jakson *Hellyyden ehdoilla*. Yhteensä Kirshner kirjoitti kahdeksan jaksoa sarjaan.   

#### Kirshnerin kirjoittamat jaksot
**Sekopää*
**Pelon tunnit*
**Rakkauden polte*
**Jäähyväiset*
**Paholaisen hääkellot*
**Avun tarpeessa*
**Kovassa koulussa*
**Hellyyden ehdoilla*

### Muut työt

Kirsner on myös työskennellyt televisiosarjoissa *[[Freaks and Geeks]]*, *[[Gilmoren tytöt]]* ja *[[Las Vegas (televisiosarja)|Las Vegas]]*.

## Katso myös
*Buffy, vampyyrintappaja

## Aiheesta muualla
*
Tempelgassen synagoga

**Tempelgassen synagoga** () oli juutalainen synagoga Itävallan pääkaupungin Wienin 2. kaupunginosassa eli Leopoldstadtissa. Se oli rakennettu vuosina 1854–1858 itävaltalaisen arkkitehdin Ludwig Försterin piirustusten perusteella. Synagogassa oli istumapaikat yli 2&nbsp;000 ihmiselle, ja se oli Wienin suurin synagoga. Kristalliyönä, 10. marraskuuta 1938 synagoga tuhottiin täysin. Nykyisin paikalla on heprean- ja saksankielinen muistolaatta.

## Aiheesta muualla

* Tempelgassen synagogan rekonstruktio
Hurrikaani Juan

**Hurrikaani Juan** oli vuoden 2003 Atlantin hurrikaanikauden kuudes hurrikaani. Se pyyhkäisi Kanadan Atlantin rannikon yli syyskuun lopussa 2003. Suurimmat tuhot se aiheutti Prinssi Edwardin saarella ja Nova Scotian keskiosissa. Kahdeksan henkeä sai surmansa sen kourissa: kaksi jäi kaatuvien puiden alle, kaksi hukkui merellä kalastusaluksessa, kolme menehtyi tulipalossa ja kahdeksas joutui onnettomuuteen pelastustöiden aikana.

Juan muodostui Bermudalla ja liikkui lähes suoraan pohjoiseen. Voimakkaimmillaan se oli viisiportaisella Saffirin–Simpsonin hurrikaaniasteikolla 2. luokan hurrikaani.

## Lähteet
Lasso

**Lasso** (< ) on köysi, jonka päähän on tehty kiristettävä silmukka. Lassoa käytetään yleisesti lehmien tai härkien kiinniottoon. Lasso heitetään härän sarviin jolloin silmukka tarttuu ja kiristyy kun sitä vedetään. Lasso on yleisesti käytössä karjapaimenilla ja rodeoissa.

## Katso myös
*Suopunki
Eino Raita

**Eino Alfred Raita** (2. toukokuuta 1903 Maaria &ndash; 27. helmikuuta 1970 Helsinki) oli suomalainen teatteriohjaaja, johtaja ja näyttelijä.
 
Raita muistetaan Turun kaupunginteatterin näyttelijänä ja Turun Kesäteatterin *[[Putkinotko]]*-esityksen Aapeli Muttisena. Hän toimi paljon teattereissa ja teki erilaisia teatteritöitä. Hän näytteli myös pitkään Porin Teatterissa. Hän johti ja ohjasi monia teattereita, etenkin Turun Työväen Teatteria.

Raidan ainoa elokuvarooli oli Mikko Niskasen elokuvassa *[[Pojat (elokuva)|Pojat]]*, jossa hän esittää Kainuun rautatieläistä. Myös hänen vaimonsa Valli Raita (o.s. *Vuorinen*) oli näyttelijä, kuten myös pariskunnan tytär Marjatta Raita, joka tuli tunnetuksi Uuno Turhapuro -elokuvista. 

Eino Raita palkittiin Pro Finlandialla vuonna 1957. Hän kuoli Helsingissä 66-vuotiaana vuonna 1970.

## Lähteet
Hugo Laukkanen

**Hugo Laukkanen** (14. huhtikuuta 1912 Räisälä – 28. heinäkuuta 1974 Helsinki) oli suomalainen vääpeli jolle myönnettiin Mannerheim-risti 9. elokuuta 1942 numero 77. Hän oli työnjohtajana Helsingissä Valtion rautateillä. Hänet on haudattu Maunulan uurnalehtoon (kortteli 2, linja 5, hauta 138).

## Jalkaväkirykmentti 58:n komentajan everstiluutnantti Eino Juvan esitys
5. heinäkuuta 1941 Mustallalammella vääpeli Laukkanen henkilökohtaista esimerkkiä ja urhoollisuutta näyttäen karkotti ja suurimmaksi osaksi tuhosi joukkueellaan kk:lla ja tyk.tulenjohtajalla vahvistetun asemiimme tunkeutuneen noin 50-60 miestä käsittävän vihollisosaston.

10. heinäkuuta 1941 hyökkäyksessä Luukkolan aukealla hän henkilökohtaisesti ensimmäisenä joukkueensa edessä ylitti vahvasti miinoitetun murroksen sekä tunkeutui vihollisen lujasti varustamiin asemiin aloittaen vyörytyksen. Tässä tehtävässä hän henkilökohtaisesti kasapanoksen ja käsikranaatein tuhosi kaksi hirsillä ja kivillä vahvistettua asemaa.

16. heinäkuuta 1941 hyökkäyksessä hän suoritti joukkueellaan ankarasta vihollistulesta huolimatta saartoliikkeen vihollisen sivustaan ja pääsi tulipesäkkeitä täynnä olevan kivinavetan luo,josta hän henkilökohtaisesti kasapanoksilla tuhosi ensimmäiset pesäkkeet aukaisten täten tien joukkueelleen. Tästä oli seurauksena navetan ja koko kukkulan valtaaminen.

24. heinäkuuta 1941 hän otti upseereiden kaaduttua, johtoonsa kaksi joukkuetta. Hyökkäyksen aikana hän näillä joukkueilla tunkeutui ankarassa tulessa vihollisen vahvoihin hirsivarustuksiin tuhoten sisäänmurtokohdassa pahimman pk.pesäkkeen. Tällä teollaan hän aiheutti sen, että sisäänmurto onnistui.

## Viralliset nimitysperustelut
Ylipäällikkö on päivämäärällä 9. elokuuta 1942 nimittänyt Vapaudenristin 2. luokan Mannerheim-ristin ritariksi vääpeli Hugo Laukkasen.

Vääpeli Laukkanen on kaikessa toiminnassaan näyttänyt henkilökohtaista esimerkkiä ja osoittanut esimerkillistä urhoollisuutta. Hyökätessä on hänellä ollut tapana edetä joukkueensa edessä,jolloin hän omalla toiminnallaan on kannustanut miehensä tuloksellisiin tekoihin vihollisen lujia asemia murskattaessa. Hänen vastuualttiuttaan osoittaa muun muassa se, että hän kerran, upseerien kaaduttua, otti johtoonsa taisteluosaston ja vei ne menestykselliseen sisäänmurtoon.

## Lähteet
* Hurmerinta–Viitanen: *Suomen Puolesta: Mannerheim-ristin ritarit 1941–1945.* Jyväskylä: Ajatus kirjat 2004. .

### Viitteet

## Aiheesta muualla
* Mannerheim-ristin ritari Hugo Laukkanen.  Raisala.fi
* Maria Enlund, Eversti Hannuksela sotilasjohtajana jatkosodassa. s. 23 Pro Gradu (pdf)
Pyhän Johanneksen kirkko (Tukholma)

**Pyhän Johanneksen kirkko** () on tiilinen kirkkorakennus Tukholman Norrmalmin kaupunginosassa.

Paikalla on alun perin sijainnut kirkon sijasta pelkkä hautausmaa, mahdollisesti jo 1200-luvun lopusta alkaen. Hautausmaalle rakennettiin kappeli, joka valmistui vuonna 1651. Uutta kirkko alettiin suunnitella ja rakentaa 1700-luvulla, mutta työt keskeytettiin. 1800-luvun lopussa alettiin taas suunnitella uutta kirkkoa ja järjestettiin kilpailu aiheesta.

Arkkitehti Carl Möllerin suunnittelema uusgoottilainen kirkko rakennettiin 1883–1890. Arkkipiispa Anton Niklas Sundberg vihki kirkon käyttöön 25. toukokuuta 1890 kuningas Oskar II:n läsnä ollessa. Kattomaalaukset ovat Agi Lindegrenin käsialaa. Kirkon yhteydessä oleva puinen kellotapuli on jo vuodelta 1692.

Pyhän Johanneksen kirkko on ollut Tukholman puolalaisen katolisen mission käytössä ja Ukrainan sodan myötä myös Ukrainan katolisen mission jumalanpalvelusten viettopaikka. Vuonna 2024 ilmoitettiin, että katolinen kirkko ostaa tarpeettomaksi jääneen Pyhän Johanneksen kirkon ja että kaupan pyrkimyksenä on pitää kirkkorakennus edelleen aktiivisessa kristillisessä käytössä, kauppaan johtaneiden keskustelujen hyvän ekumeenisen hengen tuloksena. Kirkon on tarkoitus siirtyä uudelle omistajalle vuoden 2025 lopulla.

## Lähteet

## Aiheesta muualla
Agrico Holland

**Agrico Holland** on alankomaalainen siemenperunan jalostaja ja -tuottaja. Sen jäseninä ovat 1&nbsp;200 alankomaalaista erikoistunutta perunanviljelijää, ja sen piirissä tuotetaan vuosittain miljardi kiloa perunoita. Tutkimusta suorittaa yritysryhmässä Agrico Research Bantissa. Yritysryhmällä on koeviljelmiä Alankomaissa ja ulkomailla. Pakkaamona yritysryhmässä toimii Leo de Kock BV Purmerendissa.

Yrityksellä on omia myyntiyhtiöitä Italiassa, Kanadassa, Ranskassa, Unkarissa, Tšekissä, Yhdistyneessä kuningaskunnassa. Lisäksi se harjoittaa edustajien välityksellä vienti myös moniin muihin maihin, mm. Ukrainaan.

Suomessa Agrico Hollandin siemenperunoita edustaa Ravintoraisio (Kardal- ja Saturna-lajikkeet) ja Maatalouskesko (Fontane-lajike).

## Lähteet
Kaunissaari (Sipoo)

**Kaunissaari** () on noin 2 kilometriä pitkä ja 800 metriä leveä saari Suomenlahdella Sipoossa, noin 22 kilometriä itään Helsingistä.  Nykyään saari on Helsingin kaupungin omistama suosittu ulkoilu- ja loma-alue. Saaressa on kallioisia ja kivikkoisia rantoja sekä hietikkoa. Alueella on monipuolinen eläin- ja kasvikunta ja hyvät kalastusvedet. Kaunissaaren ulkoilupuisto on perustettu vuonna 1959. Alueen pinta-ala on 100 ha, ja vesialue noin 790 ha.

## Palvelut
Kaunissaaressa on vierasvenesatama, joka sijaitsee eräässä suojaisassa valkamassa saaren itäpuolella. Sataman syvyys on 1,9 metriä ja siinä on 60 venepaikkaa. Kiinnittyminen laituriin on maksullista.

Telttailu saaressa on sallittu yli 100 metrin päässä kiinteistöistä, mutta ei ollenkaan Saunaniemessä. Kaunissaaressa on 5 keittokatosta, joiden yhteydessä on vesipiste ja käymälä.
Avotulen teko on muualla kielletty. Saaressa onkiminen on aina sallittua. Muuhun kalastukseen tarvitaan kalastuslupa.

Kaunissaaressa on kaksi hoidettua rantaa. Kaunissaaren uimarannan ja lauttasataman lähellä on kioski, jossa myydään monenlaista pientä. Kesäisin saaressa käy Kauppalaiva Christina. Kaunissaaressa sijaitsee myös yksinhuoltajaperheiden lomatalo, jossa he voivat yöpyä ja olla vapaasti. Saaressa on myös useiden helsinkiläisten venekerhojen mökkejä. Saaren eteläisellä puolella sijaitsee kesäisin pieni saaren "vakituisten asukkaiden" asuttama telttayhdyskunta.

## Julkinen liikenne saareen
Toukokuun puolivälistä syyskuun puoliväliin Kaunissaareen on laivayhteys Vuosaaresta. Matka kestää noin 60 minuuttia. Vuonna 2021 liikennettä operoi Pörtö Line. 

## Historia

Linnoitusupseeri Magnus Otto Nordenberg perusti vuonna 1728 Fageröhön, nykyiseen Kaunissaareen, tuulivoimalla käyneen sahan, joka oli toiminnassa vuoteen 1742 saakka.  Yhdessä veljensä Carl Fredrik Norden­bergin (myöhemmin Nordenskiöld) kanssa hän ryhtyi suunnittelemaan saareen suurta teollisuus­keskusta ja samalla markkinapaikkaa, jonne olisi rakennettu muun muassa myllyjä, laiva­telakka, kirjansitomo, köydenpunomo ja masuuni sekä suuri satama. Saaresta olisi tullut myös hylkeen­pyynnin keskus, ja hylkeistä saatavaa rasvaa olisi käytetty saippuan valmistukseen. Saarelle suunniteltiin ruutukaava, jonka mukaisesti rakennukset aiottiin sijoittaa. Aikomuksena oli myös hankkia kruunulta erivapauksia ja jopa muodostaa saaresta "ulkopoliittisesti neutraali tasavalta", joka olisi Ruotsin ja Venäjän välisten sotien ulkopuolella. Selvinä esikuvina hankkeelle olivat Zaanin teollisuuskeskus Hollannissa ja Alingsåsin teollisuuskeskus Ruotsissa lähellä Göteborgia. Saarta pidettiin sijaintinsakin  vuoksi edullisena, koska sieltä olisi voitu toimittaa tavaraa myös Haminan ja Loviisan linnoitustöihin. Suunnitelmaa pidettiin kuitenkin täysin epärealistisena. Helsingin porvarit asettuivat sitä suorastaan vastustamaan, varsinkin kun saaren sahalaitoksesta olisi tullut Helsingin sahojen vaarallinen kilpailija ja pidettiin epäoikeudenmukaisena sitä, että se olisi saanut virallisia erioikeuksia. Suunnitelmat jäivätkin toteutumatta.

## Lähteet

## Aiheesta muualla

*http://kaunissaarenystavat.yhdistysavain.fi
Akropolis-ralli 2007

**Akropolis-ralli 2007** oli MM-kauden 2007 kahdeksas ralli ja se ajettiin 31. toukokuuta – 3. kesäkuuta Kreikassa, Ateenan ympäristössä. Ralli oli soraralli ja siinä ajettiin 21 erikoiskoetta. Rallin kokonaispituus oli 1&nbsp;572,33 kilometriä. Erikoiskokeiden yhteispituus oli 334,44 kilometriä ja siirtymäosuuksien pituus 1&nbsp;237,89 kilometriä. 

Rallin alkuperäisessä ohjelmassa oli 23 erikoiskoetta, mutta kaksi erikoiskoetta jouduttiin perumaan, koska Holargosin kaupungissa protestoitiin rallin ympäristövaikutuksista.
## Lopputulokset

## Erikoiskokeet

### Erikoiskoevoitot
*6 kpl: Sébastien Loeb
*5 kpl: Marcus Grönholm
*3 kpl: Petter Solberg
*2 kpl: Mikko Hirvonen, Chris Atkinson, Daniel Sordo
*1 kpl: Jari-Matti Latvala

## Lähteet
* Rallin viralliset sivut
* wrc.com

### Viitteet
SPV

**SPV** voi tarkoittaa ainakin seuraavia asioita:

* SPV, saksalainen levy-yhtiö
* Suomen Purjehdus ja Veneily, purjehduksen ja veneilyn kattojärjestö Suomessa
* Seinäjoen Peliveljet, SPV, suomalainen urheiluseura.
The Dark Ride

**The Dark Ride** on power metal/heavy metal -yhtye Helloweenin yhdeksäs studioalbumi, joka ilmestyi vuonna 2000. Albumilta ilmestyi kaksi singleä, "If I Could Fly" ja "Mr. Torture".

## Kappalelista
# 
# 
# 
# 
# 
# 
# 
# 
# 
# 
# 
# 
# 

## Kokoonpano
*Andi Deris – laulu
*Michael Weikath – kitara
*Roland Grapow – kitara
*Markus Grosskopf – basso
*Uli Kusch – rummut

## Arvostelut
* Allmusic: 
* Metalliluola: 8½/10
* Soundi: 

## Lähteet

## Aiheesta muualla
* 
*
Joonas Lepistö

**Joonas Lepistö** (s. 18. maaliskuuta 1982) on MTV3 Uutisten toimittaja ja Essentia-yhtyeen solisti. Lepistö vaikutti 2000-luvulla Tampereen kaupunginvaltuustossa ja Pirkanmaan maakuntavaltuustossa. Hän opiskeli kansainvälistä politiikkaa Tampereen yliopistossa.

Lepistö oli puoluekannaltaan sosiaalidemokraatti. Hänet valittiin Hämeenkyrön kunnanvaltuustoon 18-vuotiaana 56 äänellä vaaleissa 2000. Kunnallisvaaleissa 2004 Tampereelle muuttanut Lepistö sai 506 ääntä ja nousi kaupunginvaltuustoon. Lepistö on myös osallistunut eduskuntavaaleihin Pirkanmaan vaalipiirissä. Vuonna 2003 äänisaalis oli 1&nbsp;809 ja neljä vuotta myöhemmin 3&nbsp;770, jolla hän ylsi varaedustajaksi. Vuonna 2011 äänimäärä oli 3&nbsp;162, jolla hän ei tullut valituksi.
Eurovaaleissa 2004 Lepistö keräsi 3&nbsp;957 ääntä.

## Lähteet

## Aiheesta muualla
* Joonas Lepistön kotisivut .
* Essentian kotisivut .
Britannian Grand Prix 1992

**Britannian Grand Prix 1992** oli 525. Formula 1 -osakilpailu. Se ajettiin 12. heinäkuuta 1992 Silverstonessa. Kilpailun voitti jälleen Nigel Mansell. Riccardo Patrese täydensi Williamsin menestystä sijoittumalla toiseksi. Ensimmäisen F1-kilpailun teki Damon Hill. Ferrari-tallille kyseinen GP oli 500. Mansellin aika-ajoissa ajama kierrosaika oli 1,919 sekuntia nopeampi kuin tallikaveri Patresella, mikä on yksi suurimmista aikaeroista paalupaikan ajaneen kuljettajan ja tämän tallikaverin välillä.  

## Aika-ajot

## Kilpailun tulokset

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Rk

**Rk** tarkoittaa seuraavia:

* Rk, VR-Yhtymän vaunusarja
* 
* Ruijan Kveeniliitto, RK, kveenien kulttuuriyhdistys
* Renessanssikuningaskunnat, roolipeli
* rynnäkkökivääri, RK, ampuma-ase.
Hurrikaani Isabel

**Hurrikaani Isabel** oli yhdeksäs nimetty trooppinen myrsky vuoden 2003 Atlantin hurrikaanikaudella ja tuon kauden tuhoisin trooppinen hirmumyrsky. Saffirin–Simpsonin hurrikaaniasteikolla se luokiteltiin korkeimpaan eli 5. luokkaan. Myrsky aiheutti tuhoja Karibialla, Yhdysvaltojen itäosassa sekä Kanadassa. Eniten tuhoja tuli Virginian osavaltiossa, jossa kymmenen ihmistä kuoli myrskyn suoriin ja 22 epäsuoriin vaikutuksiin. Kaikkiaan kuolonuhreja oli 50.


Tiedosto:Isabel 2003-09-18 1555Z.jpg|Isabel saavuttamassa Pohjois-Carolinan rannikkoa 18. syyskuuta.
Tiedosto:Hurricane Isabel eye from ISS (edit 1).jpg|Hurrikaanin silmä kuvattuna Kansainväliseltä avaruusasemalta 13. syyskuuta.
Tiedosto:Hatteras- Before and after Isabel.JPG|Pohjois-Carolinan rannikon tuntumassa sijaitseva Hatteras Island ennen ja jälkeen.


## Lähteet
On

**On** tarkoittaa muun muassa seuraavia:

* 
* Ontario, postilyhenne ON, Kanadan provinssi
* oikeusnotaari, ON, yliopistotutkinto.
* Bluesoundsin livealbumi *[[On (albumi)|On]]* vuodelta 1980
* *[[:wikt:olla|olla]]*-verbin yksikön kolmannen persoonan muoto preesensissä.
* On/Off tyyppisessä virtakytkimessä asentoa, jossa sähkövirta on kytkettynä.
Tomppa (peruna)

**Tomppa** on suomalainen tärkkelysperunalajike. Sen satoisuus on Hankkijan Tanua ja Saturnaa suurempi. 

## Lähteet
Oo

**Oo** tarkoittaa seuraavia:

* O, latinalaisen aakkoston kirjain
* 
* Oô, kunta Ranskassa
* OpenOffice.org, toimisto-ohjelmisto.
Diane Chamberlain

**Diane Chamberlain** (s. 18. maaliskuuta 1950 New Jersey) on yhdysvaltalainen kirjailija. Hän syntyi New Jerseyssä, mutta asuu nykyään Pohjois-Carolinassa. Hän on koulutukseltaan sosiaalityöntekijä ja psykoterapeutti, ja on työskennellyt sekä sairaalassa että omalla yksityisvastaanotolla ennen kokopäiväiseksi kirjailijaksi siirtymistä vuonna 1992. 

## Julkaisut
* Hiljaisuus murtuu (*Breaking the silence, 1999*)
* Kesän lapsi (*Summers child, 2000*)
* Rohkeuden puu (*The courage tree, 2001*)
* Sypressiniemi (*Cypress point, 2002*)
* Majakan varjo (*Kiss river, 2003*)
* Äidin heijastus (*Her mother's shadow, 2004*)
* Kuunvalon lahti (*The bay at midnight, 2006*)
* Varjo sydämessä (*The secret life of CeeCee Wilkes, 2008*)
* Liekkien varjo (*Before the storm, 2010*)
* Saran totuus (*Secrets she left behind, 2011*)
* Valheiden taka (*The lies we told, 2012*)

## Aiheesta muualla
* Diane Chamberlainin viralliset kotisivut
Op

**OP**, **op** tai **op.** voi tarkoittaa seuraavia asioita:

* Chalk’s Ocean Airways -lentoyhtiön IATA-koodi
* Ekologiset vihreät (*Oikológoi Prásinoi*, OP), kreikkalainen puolue
* One Piece, japanilainen manga- ja animesarja.
* OP, finanssiryhmä
* opettaja, ammatti
* opintopiste, standardi opiskelun mittaamiseen
* opisto
* Orange Pekoe, teen laatuluokitus
* osuuspankki, osuuskuntamuotoinen pankki
* opusnumero, klassisessa musiikissa tietyn säveltäjän teoksen järjestysnumero

## Lähteet
Ot

**Ot** voi tarkoittaa ainakin seuraavia asioita:

* 
* Organisation Todt, OT, natsi-Saksassa toiminut rakennusorganisaatio
* Ot, mongolialainen avioliiton jumalatar
*
* Ѿ, varhaiskyrillinen kirjain
* Off-topic, nettislangi-ilmaus
* T-O-kartta, jonka lyhenne T-O tai O-T tulee mahdollisesti latinan sanoista *orbis terrarum*.
Tasapainolajit

**Tasapainolaji** on kappaleen tai systeemin tila, joka ennustaa sen reagoimista ulkopuolisen pakotteen aiheuttamiin muutoksiin.  Tasapainolajeja  on statiikassa kolme:

***stabiili** (*vakaa*)
***labiili** (*epävakaa*)
***indifferentti** (*epämääräinen*)

__NOTOC__

## Stabiili
Kappale on stabiilissa eli vakaassa tasapainossa, jos sen potentiaalienergia kasvaa, kun jokin ulkoinen voima siirtää sen pois tasapainoasemasta. Jos tämä voima lakkaa vaikuttamasta, kappale pyrkii palaamaan tasapainoasemaansa. Esimerkkinä tästä on pallo kuopassa.

## Labiili
Kappale on labiilissa eli horjuvassa tasapainossa, jos sen potentiaalienergia pienenee sen siirtyessä pois tasapainoasemastaan. Tällöin kappale ei tasapainon horjuttua palaa entiseen asemaansa. Esimerkkinä tästä on pallo katonharjalla.

## Indifferentti
Kappale on indifferentissä eli epämääräisessä tasapainossa, jos sen potentiaalienergia ei muutu tasapainoasemasta horjutettaessa. Esimerkkinä tästä on pallo tasaisella pinnalla.

## Katso myös
*stabiilisuus
*statiikka

## Lähteet
Ludwig Förster

**Ludwig Christian Friedrich (von) Förster** (s. 8. lokakuuta 1797, Ansbach – k. 16. kesäkuuta 1863, Bad Gleichenberg) oli itävaltalainen arkkitehti. Hän opiskeli Münchenissä ja Wienissä. Vuosina 1842–1845 hän toimi Wienin taideakatemiassa professorina. 

## Töitä
* Teatern Reduta, Bürgerhäuser, Brno (1831)
* Evangelische Kirche Gumpendorf (1849)
* Villa Pereira, Königstetten (1849)
* Arsenal (1849–1856)
* Maria-Hilf-Kirche, Wien (1854)
* Dohány-kadun synagoga, Budapest (1854–1859)
* Augartencasino, Brünn (1855)
* Tempelgassen synagoga, Wien (1858)
* Elisabethbrücke, Wien (1858)
* Miskolcin synagoga, Miskolc (1863)
* Palais Todesco, Wien (1863)
Ceremonial Oath

**Ceremonial Oath** oli ruotsalainen death metal -yhtye. Yhtyeen perusti vuonna 1989 silloinen laulaja ja kitaristi Oscar Dronjak **Desecrator**-nimellä. Se toimi monilla eri kokoonpanoilla aina vuoteen 1995 asti..

## Kokoonpano
### Viimeisin kokoonpano
* Anders Fridén – laulu (1993–1995)
* Anders Iwers – kitara (1990–1995)
* Mikael Andersson – kitara (1993–1995)
* Thomas Johansson – basso (?–1995)
* Markus Nordberg – rummut (1990–1995)

### Entiset
* Jesper Strömblad – basso (1990–1993)
* Oscar Dronjak – kitara (1990–1993)

### Sessiomuusikot
* Tomas Lindberg – laulu kolmessa kappaleessa *Carpet*-albumilla (1995)

## Diskografia
* *Promo 1991* (demo, 1991)
* *[[Lost Name of God]]* (EP, 1992, Corpse Grinder Records)
* *[[The Book of Truth]]* (CD, 1993, Modern Primitive Records)
* *[[Carpet]]* (CD, 1995, Black Sun Records)

### Desecrator-nimellä
* *Wake The Dead* (demo, 1989)
* *Black Sermons* (demo, 1990)

## Lähteet
John Sulston

**John Edward Sulston** (27. maaliskuuta 1942 – 6. maaliskuuta 2018) oli englantilainen lääketieteilijä ja biokemisti. Hän tutki molekyylibiologiaa ja sai Nobelin lääketieteen palkinnon vuonna 2002 yhdessä Sydney Brennerin ja H. Robert Horvitzin kanssa. Hän tutki erään sukkulamadon (*[[Caenorhabditis elegans]]*) perimää ja oli keskeisessä roolissa Human Genome Projectissa.

Hän oli Academia Europæan jäsen vuodesta 2000.

## Lähteet

## Aiheesta muualla
*John Sulstonin muistokirjoitus Helsingin Sanomissa
Oy

**Oy** tarkoittaa seuraavia:

* 
* osakeyhtiö, oy, suomalainen yhtiömuoto
* Oulun yliopisto, OY, yliopisto Suomessa
* oy, austroaasialainen kieli
* oyt, austroaasialainen kansa.
* Ѹ, vanha kyrillinen kirjain
Dohány-kadun synagoga

**Dohány-kadun synagoga** (), tunnetaan myös nimellä **Suuri synagoga** (), on synagoga Budapestissa, Unkarin pääkaupungissa. Se sijaitsee Pestin vanhalla juutalaisalueella, juuri entisen kaupunginmuurin ulkopuolella Erzsébetvarosissa VII osa-alueella. Juutalaiset asettuivat sinne, koska 1700-luvulla he eivät saaneet asua itse kaupungissa. Synagoga valmistui vuonna 1859, ja sen on suunnitellut wieniläinen arkkitehti Ludwig Förster. Se on maailman toiseksi suurin synagoga, ja sinne mahtuu lähes 3000 ihmistä.Sen sipulikupoleihin päättyvät kaksoistornit nousevat 43 metrin korkeuteen, ja keskilaivan leveys on 12 metriä.

Ulkopuolelta synagoga tekee sipulikupoleineen ja kirkkaine väreineen maurilaisen tai bysanttilaisen vaikutuksen, vaikka Budapestin juutalaiset ovatkin lähes yksinomaan eurooppalaisia aškenaseja. Rakennuksessa on myös kristillisen kirkon piirteitä, kuten kaksoistorni ja avoimet lehterit, joten se on melko epätavallinen synagoga.

Synagogan urut ovat maailmankuulut, ja se on nykyään tärkeä konserttisali. Sekä Franz Liszt että Camille Saint-Saëns ovat soittaneet urkuja useita kertoja.

Alkuperäistä synagogaa pommitti tuhoisin seurauksin antisemitistinen Nuoliristi-järjestö 3. helmikuuta vuonna 1939. Sitä käytettiin myös saksalaisen radion tukikohtana sodan aikana. Synagogan rakentamisen uudelleen mahdollistivat rahalahjoitukset. Tunnettu liikenainen Estée Lauder, jonka vanhemmat olivat unkarilaissyntyisiä juutalaisia, lahjoitti synagogan jälleenrakentamista varten viisi miljoonaa Yhdysvaltain dollaria. Jälleenrakennustyöt saatiin päätökseen vuonna 1996.

## Lähteet
* 
* 
* 

### Viitteet

## Aiheesta muualla

* Tietoa synagogasta.
Lady Rosetta

**Lady Rosetta** on alankomaalainen tärkkelysperunalajike. Lajiketta viljellään myös muun muassa Ruotsissa. Lajike on perunalastuperuna.

## Lähteet
*Kasvilajikeluettelo 2006 (pdf)
*The European Cultivated Potato Database Lady Rosetta 

### Viitteet
Ov

**Ov** tarkoittaa seuraavia:

* 
* opintoviikko, ov, opintosuorituksen laajuuden mitta (poistuu käytöstä)
* Oriveden rautatieasema, lyhenne Ov, rautatieliikennepaikka.
Sabina (peruna)

**Sabina** on jauhoinen ruotsalainen peruna. Sabina on kohtalaisen taudinkestävä.

## Satoisuus

## Muuta
Lajiketta viljellään mm. Ruotsissa 

## Lähdeviitteet

## Lähteet
*Kasvilajikeluettelo 2006 (pdf)
*The European Cultivated Potato Database: Sabina 1976
Kotka on laskeutunut

**Kotka on laskeutunut** (*The Eagle Has Landed*) on vuonna 1976 valmistunut John Sturgesin ohjaama sotaelokuva, joka perustuu Jack Higginsin samannimiseen menestysromaaniin. Elokuva kertoo kuvitteellisesta toisen maailmansodan aikaisesta saksalaisten juonesta Winston Churchillin kaappaamiseksi kommandoiskulla.

## Tuotanto
Elokuvan alkujaksot kuvattiin Rovaniemellä VR:n veturitalleilla. Rakennus esitti elokuvassa yhtä Varsovan sivuasemaa. Suomalainen näyttelijä Åke Lindman toimi elokuvan tuotantoavustajana.

## Rooleissa

## Vastaanotto
*Ilta-Sanomien* Timo Malmi luonnehti vuonna 2010 tätä Higgins-filmatisointia melko turruttavaksi ja Sturgesin ohjausta rutiinimaiseksi. Niin Caine, Sutherland kuin Duvallkin näyttelevät hänen mukaansa ”ruudittomasti”. *[[Video-opas|Video-oppaassa]]* vuodelta 1994 Asko Alanen kutsuu elokuvaa hallituksi sotaviihteeksi ja antaa sille kolme tähteä viidestä, mikä vastaa sanallista arviota ”hyvä”.

*Kotka on laskeutunut* sai Suomen elokuvateattereissa 129&nbsp;237 katsojaa ja ylsi vuoden 1976 ensi-iltaelokuvista yhdeksänneksi katsotuimmaksi.

## Lähteet

## Aiheesta muualla
*
*
Yrjö Pesonen

**Yrjö Pesonen** (s. 23. maaliskuuta 1964 Liperi) on suomalainen kestävyysjuoksija, joka edustaa Joensuun Katajaa.

Pesonen voitti maratonin Suomen-mestaruuden 1992 ajalla 2.19.03. Hän uusi SM-kultansa vuosina 1993 ja 1994. Vuonna 1998 hän voitti pronssia maastojuoksun SM-kisoissa 12 kilometrin matkalla. Hän voitti jälleen maratonin Suomen-mestaruuden vuonna 2000. Vuonna 2002 hän voitti puolimaratonin SM-kultaa ajalla 1.07.08. Hänet valittiin Suomen joukkueeseen Münchenin EM-kisoihin, joissa hän sijoittui maratonilla sijalle 24. Kauden lopussa hän voitti maratonilla SM-kultaa, jonka hän uusi seuraavana vuonna. Pesonen edusti Suomea Helsingin MM-kisoissa 2005 sijoittuen sijalle 53. Hän voitti uransa seitsemännen maratonin SM-kullan vuonna 2006.

## Henkilökohtaiset ennätykset
* 1 500 metrin juoksu: 3.55,83 (1992)
* 3 000 metrin juoksu: 8.22,85 (1992)
* 5 000 metrin juoksu: 14.27,02 (1992)
* 10 000 metrin juoksu: 29.44,03 (1992)
* 20 kilometrin maantiejuoksu: 1.03.34 (1990)
* Puolimaraton: 1.06.05 (1999)
* Maraton: 2.17.05 (2002)
* 2&nbsp;000 metrin estejuoksu: 6.05,88 (1984)

## Lähteet
*
Seepranuolikko

**Seepranuolikko** (*Ptereleotris zebra*) on nuolikoiden alaheimon tokkokalalaji.

## Koko ja ulkonäkö
Seepranuolikko kasvaa noin 10&nbsp;cm pitkäksi. Sen vartalon pohjaväri on vaaleanvihreä, ja siinä on tasavälein ohuita oranssinsävyisiä pystyraitoja. Nuorilta yksilöiltä raidat puuttuvat.

## Alkuperä
Seepranuolikko elää luonnossa Indopasifisella merialueella: Punaisellamerellä ja Intian valtameren länsiosan saarten ympäristössä, ja sieltä Marquesas-saarille, pohjoisessa Ryukyu-saarille, etelässä Australian Suurelle valliriutalle ja Mariana- ja Marshall-saarille ulottuvalla alueella.

## Käyttäytyminen ja lisääntyminen
Luonnossa nuoret seepranuolikot elävät suurissa, jopa 200 yksilön parvissa. Ne asuttavat useaa suojaisaa luolaa ja vaihtelevat koloa tavan takaa. Kutemiseen valmistautuessaan pari uskaltautuu jopa parin metrin päähän kotikoloistaan, Se sieppailee sopuisasti eläinplanktonia irtovedestä, kutee sitten nopeasti ja sujahtaa takaisin kolojen turvaan.

Seepranuolikko säikähtää helposti ja säntäilee silloin päättömästi, joten akvaariossa pitää olla piilopaikkoja, ja on syytä varmistua, ettei akvaariosta ole helppoa hypätä ulos. Se viihtyy parhaiten pienessä parvessa tai pareittain, mutta ne on tuotava kaikki yhtaikaa akvaarioon. 

## Ravinto
Seepranuolikko syö eläinplanktonpitoista ruokaa sekä vedestä että pohjalta. Akvaariossa sille tarjotaan tuoretta tai pakastettua eläinperäistä ruokaa kuten massiäyriäisiä ja artemiaa.

## Lähteet
Florrie Baldwin

**Florrie Baldwin** (31. maaliskuuta 1896 – 9. toukokuuta 2010 Leeds, Englanti) oli pitkäikäinen britti. Hän asui Leedsissä Englannissa ja oli ennen kuolemaansa vanhin Euroopassa elävä henkilö.

Baldwin syntyi Leedsissa ja meni naimisiin Clifford Baldwinin kanssa vuonna 1920. Hän jäi leskeksi 1973. Baldwin asui sen jälkeen yksin 105-vuotiaaksi, jolloin hän muutti Radcliffe Gardensiin Leedsiin.

Baldwinista tuli Yhdistyneen kuningaskunnan vanhin elossa oleva henkilö Aida Masonin kuoltua helmikuussa 2007. Baldwinin kuoleman jälkeen maan vanhimmaksi henkilöksi nousi Eunice Bowman (23. elokuuta 1898 – 16. heinäkuuta 2010).

## Lähteet
Hankkijan Timo

**Hankkijan Timo** on suomalainen varhaisperunalajike vuodelta 1975. Se perustuu Frühnudel- (Nuutti-) ja Katahdin-lajikkeiden risteytykseen. Sitä viljelyttää siemenperunana Boreal Kasvinjalostus. Hankkijan Timo on kiinteämaltoinen ja ohutkuorinen. Sen tärkkelyspitoisuus on 13,4 prosenttia.

Hankkijan Timo oli 1970-luvun suosituinta varhaisperunaa Barimaa myöhäisempi, mutta sen mukulan laatu oli parempi, jolloin se rupesi yleistymään. Hankkijan Timo on edelleen Suomen tärkein varhaisperunalajike. Hankkijan Timosta ja Gloriasta on jalostettu uusi perunalajike, Jussi.

Lajike on altis virustaudeille ja sen rutonkestävyys on heikko.

Suomessa viljelty Hankkijan Timo on myös vientiperuna.

## Lähteet
*Maa- ja metsätalousministeriö: Kasvilajikeluettelo 2006 (pdf) 
*Perunantutkimuslaitos via Agrimarket: Kantaperunan ruokaperunalajikkeiden vertailu  (pdf)

### Viitteet

## Aiheesta muualla
*Pohjoisen Kantaperuna: Timo 
*Agrimarket: Hankkijan Timo 
*Boreal Kasvinjalostus: Lajikekuvaus: Hankkijan Timo
Pyjamakala

**Pyjamakala** (*Sphaeramia nematoptera*) on läntisellä Tyynellämerellä elävä kardinaaliahveniin kuuluva kala. Sitä pidetään myös riutta-akvaariokalana.

## Koko ja ulkonäkö
Pyjamakala kasvaa noin 7&nbsp;cm pitkäksi. Sen vartalo on pyöreähkö, evät kapeat ja korkeat. Pohjaväri on hopeansävyinen, ”vyötärön” kohdalla kulkee tummempi pystyjuova. Tästä raidasta taaksepäin (”pyjamanhousujen” kohdalta) kala on ruskeapallokuvioinen. Pyrstö on violetti.

## Alkuperä
Luonnossa pyjamakala elää Indopasifisella merialueella.

## Käyttäytyminen
Pyjamakala ei näyki koralleja, joten se sopii myös riutta-akvaarioon. Luonnossa se piileksii meriruohon tai jopa merisiilin piikkien keskellä.

## Ravinto
Pyjamakala syö lihapitoista ruokaa.

## Lähteet

## Aiheesta muualla
*
Rosamunda (peruna)

**Rosamunda** on jauhoinen ruotsalainen peruna. Lajiketta viljellään mm. Ruotsissa 

Siinä on suuret mukulat, ja se on jalostettu erityisesti käytettäväksi uuniperunana.

## Satoisuus

## Lähteet
* Kasvilajikeluettelo 2006 (pdf)
*The European Cultivated Potato Database: Rosamunda 

### Viitteet
Viiruposkikardinaaliahven

**Viiruposkikardinaaliahven** (*Zoramia leptacantha*) on kardinaaliahveniin kuuluva tokkokalalaji.

## Koko ja ulkonäkö

Viiruposkikardinaaliahven kasvaa noin 6&nbsp;cm pitkäksi. Sen vartalo on pyöreähkö, evät kapeat ja korkeat. Pohjaväri on hopeanharmaa, lähes läpikuultava. Se on saanut nimensä kellertävistä ja sinisistä viiruista kalan poskessa kiduskannen kohdalla.

## Alkuperä

Viiruposkikardinaaliahven elää luonnossa Intian valtameressä.

## Käyttäytyminen

Viiruposkikardinaaliahven ei näyki koralleja, joten se sopii myös riutta-akvaarioon. Luonnossa se piileksii meriheinän tai jopa merisiilin piikkien joukossa. Jos viiruposkikardinaaliahvenia on akvaariossa parvi, ne muodostavat tarkan nokkimisjärjestyksen, mutta eivät käytä väkivaltaa sen ylläpitämiseen.

## Ravinto

Viiruposkikardinaaliahven syö lihapitoista ruokaa.

## Lähteet

## Aiheesta muualla

*
Faní Chalkiá

**Faní Chalkiá** (, s. 2. helmikuuta 1979) on kreikkalainen yleisurheilija, joka kilpailee pääasiassa 400 metrin juoksussa sekä 400 metrin aitajuoksussa.

Chalkiá osallistui vuonna 1998 Annecyn nuorten MM-kisoihin, joissa hän karsiutui 400 metrin aitojen alkuerissä ajalla 1.02,50. Vuonna 2004 hän juoksi viidenneksi Budapestin sisäratojen MM-kisoissa 400 metrillä ajalla 52,90. Hän voitti samana vuonna 400 metrin aidoissa maansa mestaruuden sekä Euroopan cupin ajalla 54,16. Ateenan olympialaisissa hän voitti olympiakultaa ajalla 52,82. Kauden lopussa hän oli  neljäs. Chalkiá voitti 2006 Euroopan cupin ykkösliigassa sekä 400 metrin juoksun ajalla 52,14 että 400 metrin aidat. Hän voitti hopeaa Göteborgin EM-kisoissa 400 metrin aidoissa ja juoksi kauden lopussa 400 metrillä viidenneksi yleisurheilun maailmancupissa ajalla 50,94. Osakan MM-kilpailuissa 2007 hän karsiutui 400 metrin aitajuoksun välierissä.

Ennen vuoden 2008 kesäolympialaisia Chalkiá antoi Japanissa positiivisen doping-näytteen, jossa oli merkkejä Methyltrienolone-steroidista. Chalkiá oli 19. kreikkalaisurheilija, joka suljettiin Kreikan olympiajoukkueesta dopingkäryn tai -epäilyn vuoksi.   Hänen kilpailukieltonsa varmistui marraskuussa 2008. Chalkiá mukaan hänen doping-kärynsä johtui manipuloidusta dieettivalmisteesta.

Chalkiá pitää nimissään Kreikan ennätyksiä sekä 400 metrillä että 400 metrin aidoissa.

## Ennätykset
* 400 metrin juoksu: 50,56 (2004)
* 400 metrin aitajuoksu: 52,77 (2004)

## Lähteet
Athanasía Tsoumeléka

**Athanasía Tsoumeléka** (, s. 2. tammikuuta 1982) on kreikkalainen kävelijä.

Tsoumeléka osallistui 2000 Santiago de Chilen nuorten MM-kisoihin, joissa hän sijoittui 10&nbsp;000 metrin ratakävelyssä neljänneksi ajalla 47.10,96. Seuraavana vuonna hän voitti saman matkan hopeaa Grosseton nuorten EM-kisoissa ajalla 46.29,20. Münchenin EM-kisoissa 2002 hän oli 20 kilometrin kävelyssä yhdeksäs ajalla 1.31.25. Seuraavana vuonna hän käveli Pariisin MM-kisoissa seitsemänneksi ajalla 1.29.34. Vuonna 2004 Tsoumeléka oli kävelyn maailmancupissa 20 kilometrillä neljästoista, mutta voitti myöhemmin samana vuonna olympiakultaa Ateenan olympialaisissa ajalla 1.29.12.

Tsoumeléka voitti maansa mestaruuden 20 kilometrin kävelyssä vuosina 2002–2004.

6. elokuuta 2008, pari päivää ennen Pekingin olympialaisten avajaisia, Tsoumelékalle tehtiin Ateenassa Kreikassa kilpailun ulkopuolinen dopingtesti. Näyte säilöttiin ja tutkittiin myöhemmin uudelleen kun menetelmä kolmannen sukupolven epo-hormonin CERAn tutkimiseksi oli kehitetty. Uudelleen tutkittaessa näytteestä löytyi merkkejä ceran käytöstä ja Tsoumeléka sai kahden vuoden kilpailukiellon ajalle 20.1.2009 – 19.1.2011 ja kaikki hänen tuloksensa näytteenottopäivästä eteenpäin hylättiin. Pekingin olympialaisissa Tsoumeléka oli sijoittunut 20 kilometrin kävelyssä yhdeksänneksi. Tsoumeléka on kieltänyt käyttäneensä mitään dopingaineita, ja hän ilmoitti lopettavansa uransa.

## Henkilökohtaiset ennätykset
* 5&nbsp;000 metrin ratakävely: 22.04,90 (2003)
* 10&nbsp;000 metrin ratakävely: 44.10,02 (2004)
* 10 kilometrin kävely: 46.43 (2001)
* 20 kilometrin kävely: 1.29.12 (2004)

## Lähteet
* 

### Viitteet
Live in Deutschland 2002

**Live in Deutschland 2002** on Saviour Machinen toinen virallinen live-tallenne. Se sisältää maaliskuussa 2002 Owenissa Saksassa nauhoitetun, ja DVD-muodossakin julkaistun, kahden tunnin mittaisen esiintymisen. Keikalla esitettiin vain kolmen ensimmäisen *Legend*-levyn kappaleita, jotka kaikki käsittelevät Ilmestyskirjan tapahtumia. Mukana on myös Ensemble Cantabile -niminen ryhmä, johon kuuluu kuoro sekä jousisoittimia.

Tupla-DVD sisältää myös aiemmin VHS-muodossa julkaistun Live in Deutschland 1995:n sekä muuta yleisesti jokaiseen musiikki-DVD:hen laitettavaa bonusmateriaalia.

## Yhtyeen kokoonpano albumilla
* Eric Clayton - laulu
* Carl Johan Grimmark - sähkö- ja akustiset kitarat
* Charles Cooper - bassokitarat
* Thomas Weinesjö - rummut, lyömäsoittimet
* Nathan van Hala - piano, syntetisaattorit

## Kappaleluettelo

;CD1
# 
# 
# 
# 
# 
# 
# 
# 
# 
# 
# 
# 

;CD2
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* 
*
D-AMPS

**D-AMPS** (Digital AMPS), josta käytetään myös nimiä **US-TDMA** tai pelkästään **TDMA**, on toisen polven digitaalinen matkapuhelinjärjestelmä, jota käytettiin lähinnä Pohjois-Amerikassa, mutta jossain määrin myös Etelä-Amerikassa ja Israelissa. Järjestelmä tunnetaan myös *Telecommunication Industry Association*in tekemien standardien nimillä **IS-54** ja **IS-136**, joka jäi päätepisteeksi kyseisen matkapuhelinjärjestelmän evoluutiopolulla. Sen jatkokehitys lopetettiin 2000-luvun alussa, ja nykyisin näihin perustuvia järjestelmiä ollaan ajamassa alas verkko-operaattoreiden siirtyessä GSM- ja CDMA2000-tekniikoihin.

Vaikka järjestelmään viitataan sanalla TDMA, nimi on pelkästään lyhenne sanoista *[[TDMA|Time Division Multiple Access]]* - aikajakokanavointi. D-AMPS ei kuitenkaan ole ainoa järjestelmä, joka käyttää tätä kanavointitekniikkaa, vaan se on käytössä myös muun muassa GSM:ssä.

## IS-54

IS-54 oli ensimmäinen amerikkalainen 2G-matkapuhelinstandardi. Se perustui samaan taajuusalueeseen, jota analoginen AMPS-järjestelmä, IS-19, oli käyttänyt kaupallisesti vuodesta 1983 alkaen. IS-54 säilytti yhteensopivuuden taaksepäin vanhan analogisen järjestelmän kanssa, josta juontaa myös järjestelmän nimi D-AMPS.

## IS-136

IS-136 lisäsi alkuperäiseen standardiin joukon uusia ominaisuuksia, kuten tekstiviestit, piirikytkentäisen tiedonsiirron, tehokkaamman vokooderin sekä kokonaan uuden taajuusalueen avatulle PCS-kaistalle (*Personal Communication System*). Järjestelmä oli edelleen taaksepäin yhteensopiva vanhan IS-54:n kanssa.

**AMPS/TDMA800:**

**TDMA1900:**
XBConnect

**XBConnect** on alun perin Xboxia varten tehty tietokoneella toimiva ohjelma, jonka avulla verkkopelien pelaaminen on mahdollista Xboxilla ilman Xbox Liven käyttöä. Tämä onnistuu kytkemällä Xbox tietokoneeseen. 

## Toiminta
XBConnectin toiminta perustuu Systemlink-toimintoon, jolla kaksi Xboxia voidaan kytkeä toisiinsa moninpeliä varten. XBConnect siis käytännössä jäljittelee tätä verkon yli mahdollistaen verkkopelin sellaisillekin peleille, joissa ei oikeaa verkkopelimahdollisuutta edes ole. 

## Kehitys
Nykyisin ohjelmiston tuetut alustat ovat laajentuneet uudempaan Xbox 360 -konsoliin sekä Sonyn PlayStation Portable -käsikonsoliin. PSP:n kanssa käytetään Systemlink-toiminnon puuttumisen takia niin kutsuttua "Head to head" WiFi-toimintoa. Alun perin tämä toiminto on tarkoitettu mahdollistamaan useamman samalla alueella olevan PSP:n moninpeli langattoman verkon avulla.

## Aiheesta muualla
*XBConnect kotisivu 
*XBConnect neuvoja
Dominic Armato

**Dominic Armato** (s. 18. marraskuuta 1976 Illinois, Yhdysvallat) on yhdysvaltalainen ääninäyttelijä, joka esiintyy pääosin LucasArtsin peleissä. Hänen roolejaan on muun muassa Guybrush Threepwood *[[Monkey Island]]* -pelisarjassa.

Armato pitää seikkailupeleistä, erityisesti LucasArtsin *Monkey Island* -sarjasta. Hän kertoo haastattelussaan, että yllättyi iloisesti kuultuaan saavansa esittää *Monkey Island* -pelien päähahmoa Guybrush Threepwoodia. Kaksi kuukautta aiemmin hän oli kertonut vitsaillen ystävälleen, että jos *Monkey Island* -pelejä tehtäisiin lisää, hän haluaisi esittää Guybrushia. Guybrushin rooli onkin ollut Armaton tärkein. Hän esittää roolia peleissä *[[The Curse of Monkey Island]]*, *[[Escape from Monkey Island]]* ja *[[Tales of Monkey Island]]*. Armato on esiintynyt myös muissa peleissä, kuten pelissä *[[Star Wars: Droid Works]]*.

Armatolla on ruoka-aiheinen blogi *Skillet Doux*. Hänen siskonsa Amanda Armato on näyttelijä, jolla on pieni rooli elokuvassa *[[American Pie 2]]*.

## Aiheesta muualla
* Dominic Armaton haastattelu 
* Skillet Doux -blogi
Keltapinsettikala

**Keltapinsettikala** (*Forcipiger flavissimus*) on perhokaloihin kuuluva kala.

## Koko ja ulkonäkö
Keltapinsettikala kasvaa 22&nbsp;cm pitkäksi. Sen otsa on musta, leuka valkoinen, muuten kala on keltainen pyrstöntyven mustaa läikkää lukuun ottamatta.

## Alkuperä
Keltapinsettikala on kotoisin Indopasifiselta merialueelta.

## Käyttäytyminen
Keltapinsettikala on aggressiivinen omia lajitovereitaan kohtaan, mutta muuten rauhallinen.

Keltapinsettikala syö joskus koralleja, joten se ei aina sovi riutta-akvaarioon. Se ei ole yhtä nirso ruoan suhteen kuin pinsettikala, mutta sekin tarvitsee akvaarion, jossa on elävää kiveä.

Kala käyttää pitkää nokkaansa ruoan nyppimiseen elävästä kivestä ja saattaa päätyä outoihin asentoihin, jopa pää ylöspäin. Se kykenee myös sylkemään vettä pinnan yläpuolelle.

## Lähteet
Mihail Fridman

**Mihail Maratovitš Fridman** (, s. 21. huhtikuuta 1964 Lviv, Ukraina, Neuvostoliitto) on venäläinen oligarkki. Hän on yksi Alfa Group -konsernin pääomistajista ja hallituksen puheenjohtaja. Yrityksen toimialoja ovat öljy, vähittäiskauppa, telekommunikaatio ja pankkitoiminta. Fridmanilla on vahvat siteet Venäjän poliittisen johtoon Kremliin, ja yksi hänen entisistä alaisistaan työskentelee presidentti Vladimir Putinin neuvonantajana.

Liike-elämän aikakauslehti Forbes listasi maaliskuussa 2007 hänet maailman 45. rikkaimmaksi henkilöksi. Fridman on naimisissa ja hänellä on kaksi lasta. Fridmanilla on myös Israelin kansalaisuus.

Koulutukseltaan Fridman on tekniikan kandidaatti, joka valmistui Moskovan teräs- ja sulattamoinstituutista.

## Alfa Group
Fridman perusti Alfa Groupin vuonna 1999 yhdessä German Hanin ja Aleksei Kuzmitsovin kanssa. 

Vuonna 2003 Alfa Group sulautti öljy-yhtiö TNK:n yhteen brittiläisen BP:n kanssa. Uuden yhtiö nimeksi tuli TNK-BP. Vuonna 2007 yhtiöllä oli vaikeuksia kaasukenttälupien kanssa Siperiassa. BP voi joutua myymään osuudesta Venäjän kansallisille öljy-yhtiöille.

Alfa Group toimii aktiivisesti telekommunikaatiossa. Se osti 13 prosentin osuuden Turkin suurimmasta mobiilioperaattorista Turkcellistä. Toisena kilpailevana ostajana on ollut TeliaSonera. Alfa Group omistaa mobiilioperaattoreita Venäjällä (Beeline ja Megafon). Lisäksi omistusta löytyy Ukrainassa Kyivstar, Yhdysvalloissa Golden Telecom sekä Uzbekistanissa Buztel ja Uzmacom.

## Lähteet

## Aiheesta muualla

* Alfa Groupin nettisivut
MTV Fakta

**MTV Fakta** (aiemmin **MTV3 Fakta**) oli suomalaisen MTV Oy:n maksu-tv-kanava, joka on osa MTV Total -pakettia. Kanava aloitti lähetyksensä marraskuussa 2006. 

MTV Fakta esitti pääasiassa dokumentteja, dokumenttisarjoja ja tosi-tv-sarjoja. Kanava näkyi digitaalisessa antenni- (DVB-T), kaapeli- (DVB-C), laajakaista-TV- (IPTV) ja satelliittiverkossa (DVB-S). Faktan sisarkanava on ruotsalainen TV4 Fakta. 

MTV Fakta sai toimiluvan digitaaliseen antenniverkkoon vuonna 2007, ja kanava alkoi näkyä antennitalouksissa kanavanippu E:n valmistuttua syyskuussa 2007. MTV Fakta näytti ohjelmaa ympäri vuorokauden. Kanavan lähetykset loppuivat, kun katsojamäärien kasvamisessa alkoi ilmaantua ongelmia. Myös C Moren ja MTV:n kanavissa oli päällekkäisyyksiä. 

Kanavan viimeinen ohjelma ennen lopettamista oli "Turvakamera paljastaa". 

## Kanavan ohjelmistoa

*''48 ratkaisevaa tuntia''
*''Aavejahti''
*''Adoptiotarinoita''
*''Ankara Alaska''
*''Fobia''
*''Beach Patrol''
**[[Biography]]* -dokumentit
*''Bondi Rescue''
*''Bondi Rescue: Bali''
*''Chicagon naispoliisit''
*
*''Eläinlääkäriopiskelijat''
*''Eläinten ensiapuasema''
*''Elämää ensiapuosastolla''
*''Jäljillä''
*''Järjestyshäiriköt''
*''Kadulla''
* *[[Kohti katastrofia]]*
*''Kyttäkokelaat''
*''Lopullinen raportti'' -dokumentit
*''Lääketieteen ihmeet''
*''Maailman kovimmat poliisit''
*''Murhaajan maailma''
*''National Geographic'' -dokumentit
*''National Geographic Specials'' -dokumentit
*''Nolot teinisairaudet''
**[[Obsessed – pakkomielle]]*
*''Onnettomuustutkija''
*''Pahimmat salamurhat kautta aikojen''
*''Pienet ihmeet''
*''Rikostarinoita''
*''Rikostutkintaa yliluonnollisin keinoin''
*''Räjäyttävä perheyritys''
*''Surf Patrol''
* *[[Tappajan profiili]]*
**[[The Force – poliisivoimat]]* 
*''Totuus amerikkalaisesta mediasta''
*''Tytöt kahleissa''
*''Vaaran uhmaajat''

## Entiset logot

Tiedosto:MTV3 Fakta.svg|1. marraskuuta 2006 – 2012
Tiedosto:MTV3 Fakta logo.png|2012 – 2. marraskuuta 2013


## Lähteet
Ille-et-Vilaine

**Ille-et-Vilaine** [il.ɛ.vi.lɛn] on Ranskan departementti numero 35. Ille-et-Vilaine sijaitsee Länsi-Ranskassa Bretagnessa. Departementti on pinta-alaltaan 6&nbsp;775 neliökilometriä ja vuonna 2018 siellä oli 1&nbsp;069&nbsp;228 asukasta. Ille-et-Vilainen pääkaupunki on Rennes. Ille-et-Vilaine on jaettu edelleen neljään arrondissementtiin, 27 kantoniin ja 333 kuntaan.

Ille-et-Vilaine oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Ille-et-Vilaine muodostettiin osasta Bretagnen provinssia. Nimensä se sai Vilaine-joen ja sen sivujoen Illen mukaan.

## Katso myös
* Luettelo Ille-et-Vilainen kunnista

## Lähteet

## Aiheesta muualla

* Ille-et-Vilainen departementin kotisivut
Sirkka Salonen

**Sirkka Salonen** () oli suomalainen kauneuskuningatar, joka kruunattiin Miss Suomeksi vuonna 1938. Samana vuonna hän voitti myös Kööpenhaminassa pidetyn Miss Eurooppa -kilpailun.

Sirkka Salonen opiskeli Miss Suomi -kilpailun aikaan Heinolan opettajaseminaarissa. Seminaarin johtaja erotti Salosen Miss Eurooppa -voiton jälkeen, koska ei pitänyt misseyttä soveliaana tulevalle opettajalle. Opetushallitus kumosi myöhemmin päätöksen, mutta Salonen ei enää jatkanut opintojaan Heinolassa.

Salonen esitti vuonna 1940 naispääosaa, Sirkka-piikaa, Teuvo Tulion ohjaamassa elokuvassa *[[Unelma karjamajalla]]*.

Salosella oli kaksi lasta puolisonsa Antero Vartian kanssa. Asuttuaan jonkin aikaa Ruotsissa ja Saksassa hän otti avioeron ja palasi lapsineen Suomeen, jossa hän työskenteli Tuupovaaran keskikoulun rehtorina.

## Lähteet

## Aiheesta muualla
* Sirkka Salonen Ylen Elävässä arkistossa
* Vartia, Sirkka. Lotta Svärd -verkkomuseo.
*"Kauneus on pelkkä onnellinen sattuma," sanoo neiti Sirkka Salonen, joka heinäkuun 31:ntenä valittiin Suomen yleiskansallisissa kauneuskilpailuissa Suomen Neidoksi, Kuva, 17.08.1938, nro 17, s. 19, Kansalliskirjaston digitaaliset aineistot
* Miss Eurooppamme kotiutui eilen. Sankat ihmisjoukot osoittamassa suosiotaan voittajattarelle. Tieto seminaarista erottamisesta sumensi kuningattaremme paluupäivän riemun, Helsingin Sanomat, 16.09.1938, nro 249, s. 10, Kansalliskirjaston digitaaliset aineistot
* Seinäjokelaisilla aikainen herätys eilisaamuna. Miss Eurooppaa vastassa runsaasti yleisöä. Vastaanottojuhlallisuudet filmauksineen Peräseinäjoella tänä iltana, Helsingin Sanomat, 17.09.1938, nro 250, s. 6, Kansalliskirjaston digitaaliset aineistot
* "Miss Europan" erottamisjuttu. Heinolan seminaarin opettajakunta käsittelee yhä asiaa, Helsingin Sanomat, 24.09.1938, nro 257, s. 7, Kansalliskirjaston digitaaliset aineistot
* Edustajamme käy Heinolassa, Suomen Kuvalehti, 24.09.1938, nro 38, s. 30, Kansalliskirjaston digitaaliset aineistot
Hygieia

**Hygieia** () oli kreikkalaisessa mytologiassa Asklepioksen tytär. Hän oli terveyden ja puhtauden jumalatar, ja hänellä oli tärkeä osa isänsä kultissa. Siinä missä Asklepios liitettiin parantamiseen, Hygieia oli puolestaan suorassa yhteydessä sairauksien estämiseen ja terveyden ylläpitämiseen.

Hygieia kuvattiin usein nuoreksi naiseksi, jonka käsivarren ympärille oli kietoutunut käärme. Joskus käärme puolestaan joi Hygieian kantamasta maljasta. Nämä tuntomerkit säilyivät myös roomalaiseen mytologiaan, jossa hänet tunnettiin nimellä **Salus**.

Sana *[[hygienia]]* on johdettu jumalattaren nimestä. Aiemmin lääkärien vannoma Hippokrateen vala puolestaan alkoi: »Minä vannon Apollonin, lääkärin, kautta ja Asklepioksen ja Hygieian ja Panakeian ja kaikkien jumalten ja jumalattarien kautta&nbsp;–&nbsp;–.»
Finistère

**Finistère** () on Ranskan departementti numero 29, joka on saanut nimensä latinasta *Finis Terræ* (maan loppu). Finistère sijaitsee Länsi-Ranskassa Bretagnessa. Departementti on pinta-alaltaan 6&nbsp;733 neliökilometriä ja sen väkiluku oli 908 249  vuonna 2016. Finistèren pääkaupunki on Quimper, mutta suurin kaupunki on Brest. Finistère on jaettu edelleen neljään arrondissementtiin, 54 kantoniin ja 283 kuntaan.

Finistère oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Finistère muodostettiin osasta Bretagnen provinssia.

Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Le Faou, Île-de-Sein ja Locronan.

## Katso myös
* Luettelo Finistèren kunnista

## Lähteet

## Aiheesta muualla

*  Finistèren departementin kotisivut